CELEX: 32010R0865
Language: sl
Date: 2010-09-29 00:00:00
Title: Uredba Komisije (EU) št. 865/2010 z dne 29. septembra 2010 o določitvi najnižje prodajne cene za maslo na 7. posamičnem razpisu v okviru razpisnega postopka za zbiranje ponudb na podlagi Uredbe (EU) št. 446/2010

30.9.2010   
            
            
               SL
            
            
               Uradni list Evropske unije
            
            
               L 256/19
            
         UREDBA KOMISIJE (EU) št. 865/2010
   z dne 29. septembra 2010
   o določitvi najnižje prodajne cene za maslo na 7. posamičnem razpisu v okviru razpisnega postopka za zbiranje ponudb na podlagi Uredbe (EU) št. 446/2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Uredbo Komisije (EU) št. 446/2010 (2) se začenja postopek javnega razpisa za prodajo masla v skladu s pogoji iz Uredbe Komisije (EU) št. 1272/2009 z dne 11. decembra 2009 o določitvi skupnih podrobnih pravil za izvajanje Uredbe Sveta (ES) št. 1234/2007 glede odkupa in prodaje kmetijskih proizvodov z javno intervencijo (3).
            
         
               (2)
            
            
               Glede na ponudbe, prejete v okviru posamičnih razpisov, mora Komisija v skladu s členom 46(1) Uredbe (EU) št. 1272/2009 določiti najnižjo prodajno ceno ali sprejeti odločitev, da se najnižja prodajna cena ne določi.
            
         
               (3)
            
            
               Glede na ponudbe, prispele na 7. posamični razpis, je treba določiti najnižjo prodajno ceno za maslo, ki se skladišči v Franciji, zaradi zelo majhne količine, skladiščene v tej državi članici. Za maslo, ki se skladišči v drugih državah članicah, razen v Franciji, najnižje prodajne cene ni treba določiti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Na 7. posamičnem razpisu za prodajo masla v okviru razpisnega postopka za zbiranje ponudb na podlagi Uredbe (EU) št. 446/2010, katerega rok za vložitev ponudb je pretekel dne 21. septembra 2010, je najnižja prodajna cena masla, ki se skladišči v Franciji, 356,00 EUR/100 kg.
   V okviru navedenega posamičnega razpisa se najnižja prodajna cena ne določi za maslo, ki se skladišči v drugih državah članicah, razen v Franciji.
   Člen 2
   Ta uredba začne veljati 30. septembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. septembra 2010
      
         
            Za Komisijo V imene predsednika
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 126, 22.5.2010, str. 17.
   
      (3)  UL L 349, 29.12.2009, str. 1.